Diari Oficial de la Generalitat Valenciana


Sumari del DOGV 5847, del 11-09-2008 (2008/9661)

Assumpte civil 000619/2002. Notificació de la sentència a Dina Martín Llopart i altre.
--------------------------------------------------------------------------------------

### Dades del document

Número de DOGV
:   5847

Data del DOGV
:   11-09-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/9661


Data del document
:   03-07-2008

Organisme emissor
:   Jutjat de Primera Instància Número 3 de Nules

Tipus de document
:   Edicte

Descriptors 

:   * sistema judicial

Assumpte civil 000619/2002. Notificació de la sentència a Dina Martín Llopart i altre. [2008/9661]  
Judici ordinari 000619/2002  
Part demandant: la Caixa d'Estalvis de València, Castelló i Alacant (Bancaixa).  
Part demandada: Elías Nebot Lava i Dina Martín Llopart.  
Sobre: ordinaris.  
En el judici referit s'ha dictat la resolució que, literalment, és com es diu:  
«Sentència  
Judici ordinari número 619/2002  
Demandant: Caixa d'Estalvis de València, Castelló i Alacant, Bancaixa.  
Procuradora: Elia Peña Chordá.  
Lletrat: Óscar Mercé Semper.  
Demandats: Elías Nebot Lava (en rebel·lia) i Dina Martín Llopart (en rebel·lia).  
Objecte del judici: reclamació d'una quantitat.  
Nules, 9 de gener de 2008.  
Antecedents de fet  
Primer. En data 19 de novembre de 2002, la procuradora dels tribunals Elia Peña Chordá, en nom i representació de la Caixa d'Estalvis de València, Castelló i Alacant, Bancaixa, va presentar una demanda de judici ordinari per a exercir la reclamació d'una quantitat contra Elías Nebot Lava i Dina Martín Llopart.  
La demanda esmentada es fonamentava en els fets següents:  
1. En data 27 de febrer de 2001, mitjançant una pòlissa de préstec personal, l'actora va concedir i va entregar als demandats un préstec mercantil en efectiu metàl·lic per un import d'1.000.000 de pessetes.  
2. La quantitat esmentada havia de ser tornada en un termini màxim de cinc anys mitjançant el pagament de quotes mensuals per un import de 20.880 euros, sent el venciment de la primera, el dia 27 de març de 2001.  
3. La quantitat prestada reportaria, a favor de l'entitat creditora, l'interés al tipus nominal anual del 9,25%. Així mateix, les quotes d'amortització de capital i/o interés no satisfetes reportarien interessos de demora a favor de la Caixa al tipus del 15,25%.  
4. El deutor es constituiria en mora pel fet de deixar desatesa en tot o en part, qualsevol de les quotes.  
5. Els demandats van incomplir les seues obligacions de pagament i l'actora va considerar el contracte resolt; en el moment de la reclamació devien la quantitat de 5.785,71 euros.  
Basant-se en els fets anteriors, l'actor sol·licitava l'estimació de la present demanda, amb la condemna als demandats a pagar de forma solidària la quantitat de 5.785,71 euros, més els interessos repercutits fins al pagament íntegre al tipus pactat de demora.  
Segon. Mitjançant la interlocutòria de data 12 de desembre de 2002, va ser admesa a tràmit la demanda anterior, la qual va ser traslladada a la part demandada perquè hi contestara en un termini de 20 dies comptadors des de l'endemà de la citació a termini. En la interlocutòria esmentada, s'advertia la part demandada que si no hi compareixia en el termini assenyalat motivaria la seua declaració de rebel·lia processal.  
Tercer. Després de nonbrosos intents per a localitzar els demandats, es va citar a termini finalment Elías Nebot Lava i, per mitjà d'edictes, Dina Martín Llopart.  
Per mitjà de la provisió de data 24 de setembre de 2007, després d'haver transcorregut el termini concedit a la demandada per a contestar a la demanda sense fer-ho, se'ls va declarar en situació de rebel·lia processal.  
Així mateix, en la mateixa resolució, es van convocar les parts a l'acte d'audiència prèvia el dia 9 de gener de 2008 a les 09.00 hores.  
Quart. L'audiència prèvia esmentada s'ha efectuat el dia assenyalat i hi ha acudit la part actora que, després de ratificar la demanda, ha sol·licitat com a prova únicament la documental que figura en les actuacions i, basant-se en el que disposa l'article 429.8 de la Llei d'Enjudiciament Civil (LEC), que es dictara una sentència de conformitat amb el que preveu la demanda.  
Després de la celebració de l'audiència, han quedat les actuacions vistes per a sentència.  
Fonaments de dret  
Primer. En el present procediment, l'actor exerceix l'acció de reclamació d'una quantitat amb fonament en els articles 1089 i següents del Codi Civil, conseqüència de l'impagament de les quotes degudes per la concessió d'un préstec a favor dels demandats Elías Nebot Lava i Dina Martín Llopart.  
Segon. Per a la resolució d'este procediment, ha de partir-se dels següents fets provats:  
1. El dia 27 de febrer de 2001, Elías Nebot Lava i Dina Martín Llopart van subscriure amb la Caixa d'Estalvis de València, Castelló i Alacant, Bancaixa, una pòlissa de préstec per un import d'1.000.000 de pessetes, quantitat que els primers van rebre de conformitat i amb subjecció a les clàusules que consten en la pòlissa.  
2. Com a clàusules més destacables de la pòlissa, havia d'ajustar-se als pactes següents:  
a) La quantitat prestada havia de ser tornada pels prestataris en un termini màxim de cinc anys, mitjançant el pagament de quotes mensuals periòdiques de capital més interessos per un import de 20.880 euros; el venciment de la primera era el dia 27 de març de 2001.  
b) La quantitat prestada reportaria a favor de l'entitat creditora l'interés expressat al tipus nominal anual del 9,25%, liquidable, segons la fórmula consignada en la pòlissa.  
c) En cas de no-pagament pels prestataris en el moment del seu venciment, ordinari o anticipat del préstec, estos havien de pagar un interés moratori nominal anual del 15,25%.   
d) El deutor, es constituiria en mora pel mer fet de deixar desatesa, en tot o en part, qualsevol de les quotes sense necessitat d'un avís previ o cap requisit especial.   
3. Els demandats van incomplir les seues obligacions contractuals en no pagar l'import corresponent a diverses quotes.   
4. En data 15 de juliol de 2002, el saldo deutor era de 5.785,71 euros, corresponent 5.359,46 euros a capital i 426,25 euros a interessos.   
5. S'han fet diversos intents per part de l'actora d'aconseguir el pagament de les quantitats reclamades, sense que fins ara hagen obtingut cap resultat positiu.   
Tercer. Del contingut de la documental aportada, resulta acreditada l'existència d'una pòlissa de préstec subscrita entre la Caixa d'Estalvis de Castelló, València i Alacant, Bancaixa, i Elías Nebot Lava i Dina Martín Llopart, per la qual la primera entregava als demandats la quantitat d'1.000.000 de pessetes (document número 1 de la demanda - pòlissa de préstec).   
La quantitat havia de ser tornada per Elías Nebot Lava i Dina Martín Llopart, mitjançant el pagament de quotes mensuals periòdiques per un import de 20.880 euros i, durant un termini màxim de cinc anys, és a dir, 60 quotes (clàusula de la pòlissa de préstec - document número 1 de la demanda).  
Elías Nebot Lava i Dina Martín Llopart van deixar de pagar l'import total corresponent a diverses de les mensualitats anteriors. Per este motiu, l'actora va procedir a donar el préstec per vençut amb caràcter anticipat. En data 15 de juliol de 2002, la quantitat deguda ascendia a 5.785,71 euros (document número 4 de la demanda, certificat de saldo deutor).  
Finalment, l'entitat creditora va fer saber Elías Nebot Lava i Dina Martín Llopart l'existència del deute a través de telegrames remesos en data 5 de novembre de 2002 si bé els demandats ja se n'havien anat del domicili que ells mateixos havien designat (documents número 6 i 7 de la demanda).  
Quart. En relació amb les costes processals, atés que s'havia estimat íntegrament la demanda interposada, en virtut del que disposa l'article 394.1 de la LEC, s'imposen a la part demandada, Elías Nebot Lava i Dina Martín Llopart.  
Vistos els preceptes legals esmentats, concordants, i els restants aplicables de forma especial i general al cas de les actuacions,  
Dispositiva  
Estime la demanda interposada per la procuradora Elia Peña Chordá, en nom i representació de la Caixa d'Estalvis de València, Castelló i Alacant, Bancaixa, i condemne Elías Nebot Lava i Dina Martín Llopart a pagar de forma solidària la quantitat de 5.785,71 euros més els interessos pactats.  
Les costes del present procediment s'imposen a Elías Nebot Lava i Dina Martín Llopart.  
Notifiqueu la present resolució a les parts, indicant-los que hi poden interposar un recurs d'apel·lació en el termini de cinc dies des de la notificació d'esta resolució, recurs que es prepararà davant d'este mateix Jutjat i perquè es trameta posteriorment davant de l'Audiència Provincial, en la forma que disposen els articles 457 i següents de la Llei d'Enjudiciament Civil.  
Esteneu una testimoniança d'esta resolució perquè conste en les actuacions, incloent l'original al llibre de sentències.  
Esta és al meua sentència, que pronuncie, mana i firme, María Lidón Calero Marzá, jutgessa del Jutjat de Primera Instància i Instrucció número 3 de Nules i partit. En done fe.  
Publicació. L'anterior sentència va ser llegida i publicada per la jutgessa que la subscriu, mentre celebrava audiència pública, el mateix dia de la seua data. En done fe».  
Atés que es desconeix el domicili o residència actuals de la demandada Dina Martín Llopart, mitjançant la provisió de data 3 de juliol de 2008, la jutgessa, de conformitat amb el que disposen els articles 156.4, 164 i 497 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Butlletí Oficial de la Comunitat Valenciana, a càrrec de la part demandant, per a dur a terme la diligència de notificació de la sentència de data 9 de gener de 2008.  
Nules, 3 de juliol de 2008.- La secretària judicial: Olga Sendra Vergaz.